Jānis Kuga
Jānis Kuga (dzimis 1878. gada 12. decembrī, miris 1969. gada 24. novembrī) bija latviešu zīmēšanas skolotājs, scenogrāfs un gleznotājs. Viņš tiek uzskatīts par vienu no latviešu scenogrāfijas pamatlicējiem. Viņš ir veidojis scenogrāfiju vairāku teātru izrādēm gan Latvijā, gan ārzemēs, tāpat veidojis dekorācijas pirmajām latviešu kinofilmām. Kuga ir Latvijas Nacionālā teātra telpu noformējuma autors, kad 1918. gada 18. novembrī te tika proklamēta Latvijas valsts.